# metadata.dc.description.abstract[].value
Una de les característiques destacades de l'intel·lecte humà és la tendència innata que tenim a voler explicar el món que ens envolta i a buscar motius i causes a tot el que succeeix. Aquest principi, que és ben present des de l'inici de la nostra espècie, explica i justifica que totes les cultures hagin teixit mites i creences per explicar allò que, atesos els coneixements de cada societat i època, els era inexplicable. També justifica el naixement i el desenvolupament de la ciència i la filosofia, com a sistemes organitzats d'entendre i explicar el món. En el cas concret de la ciència, implica confirmar dades, hipòtesis i teories noves, i també refutar-les quan no encaixen amb les noves observacions que fan. Tanmateix, a la ment humana li resulta molt més fàcil buscar confirmacions a les suposicions que fa que arguments per refutar-les, i això fa que sovint aquestes confirmacions siguin simplement casuals, fruit d'una casualitat, i no causals, és a dir, que entre elles hi hagi una relació autèntica de causa i efecte. Aquest és un dels motius de l'existència de les pseudociències.

# metadata.dc.source[].value
Divulgació i Premsa (Genètica, Microbiologia i Estadística)